CELEX: C2005/205/14
Language: el
Date: 2005-08-20 00:00:00
Title: Υπόθεση C-238/05: Αίτηση για την έκδοση προδικαστικής αποφάσεως που υπέβαλε το Tribunal Supremo (Ισπανία) με διάταξη της 13ης Απριλίου 2005 στην υπόθεση ASNEF-EQUIFAX Servicios de Información sobre Solvencia y Crédito, S.L. και Administración del Estado κατά Asociación de Usuarios de Servicios Bancarios (AUSBANC)

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/7
            
         Αίτηση για την έκδοση προδικαστικής αποφάσεως που υπέβαλε το Tribunal Supremo (Ισπανία) με διάταξη της 13ης Απριλίου 2005 στην υπόθεση ASNEF-EQUIFAX Servicios de Información sobre Solvencia y Crédito, S.L. και Administración del Estado κατά Asociación de Usuarios de Servicios Bancarios (AUSBANC)
   (Υπόθεση C-238/05)
   (2005/C 205/14)
   Γλώσσα διαδικασίας: η ισπανική
   Με διάταξη της 13ης Απριλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 30 Μαΐου 2005, το Tribunal Supremo (Ισπανία), στο πλαίσιο της διαφοράς μεταξύ των ASNEF-EQUIFAX Servicios de Información sobre Solvencia y Crédito, S.L. και Administración del Estado, αφενός και της Asociación de Usuarios de Servicios Bancarios (AUSBANC), αφετέρου, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               Α)
            
            
               Προκύπτει από την ερμηνεία του άρθρου 81, παράγραφος 1, της Συνθήκης περί ιδρύσεως της Ευρωπαϊκής Κοινότητας ότι είναι συμβατές με την κοινή αγορά οι συμφωνίες ανταλλαγής μεταξύ πιστωτικών ιδρυμάτων πληροφοριών περί της φερεγγυότητας και της καθυστερήσεως πληρωμών των πελατών τους, λαμβανομένου υπόψη ότι επηρεάζει τις χρηματοοικονομικές πολιτικές της Ενώσεως και την κοινή αγορά των υπηρεσιών πιστώσεως και έχει ως αποτέλεσμα τον περιορισμό του ανταγωνισμού στον κλάδο των χρηματοπιστωτικών ιδρυμάτων;
            
         
               B)
            
            
               Προκύπτει από την ερμηνεία του άρθρου 81, παράγραφος 3, της Συνθήκης περί ιδρύσεως της Ευρωπαϊκής Κοινότητας, ότι τα κράτη μέλη μπορούν να εγκρίνουν, διά των αρμοδίων οργάνων τους, συμφωνίες ανταλλαγής πληροφοριών μεταξύ χρηματοπιστωτικών ιδρυμάτων μέσω αρχείου δεδομένων οικονομικής συμπεριφοράς των πελατών τους, για τον λόγο ότι η σύσταση του μητρώου αυτού έχει ευεργετικές συνέπειες για τους καταναλωτές και χρήστες των χρηματοοικονομικών αυτών υπηρεσιών;